**Sub vraja ta..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te-asemăn unui curcubeu ce-apare după ploaie

Sub vraja ta voi fi mereu o pasăre în zbor..

Îți voi atinge sufletul c-o aripă vioaie

Ce-ți picură pe rogvaiv..un ciripit de dor..

Te-nchipui zeu rătăcitor în gândurile mele

Ce mi-a furat la asfințit o dulce sărutare

Vibrez aidoma razelor ce izvorăsc din stele

Și se coboară pe pământ..pe-o lacrimă ce doare..

Ești tu..suav Hyperion ce gândul și-l strecoară

Nu doar în suflet ci și-n trup..descătușând furtuna..

Îți sorb enigmele dorind ca inima să-mi ceară

Să te ador..să mă adori..acum și-ntotdeauna!..

2.06.2017

de Oana Adriana Alexandrescu

Focșani.